stanford-oval/wikipedia huggingface dataset:
Jugoslavia Eurovision laulukilpailussa
Aiheesta muualla

Jugoslavia Eurovision laulukilpailun virallisilla sivuilla
Eurovision laulukilpailu
Maat
| --- | --- |
Aktiiviset: Alankomaat · Albania · Armenia · Australia · Azerbaidžan · Belgia · Espanja · Georgia · Irlanti · Islanti · Israel · Italia · Itävalta · Kreikka · Kroatia · Kypros · Latvia · Liettua · Luxemburg · Malta · Montenegro · Norja · Portugali · Puola · Ranska · Ruotsi · Saksa · San Marino · Serbia · Slovenia · Suomi · Sveitsi · Tanska · Tšekki · Ukraina · Viro · Yhdistynyt kuningaskunta
Epäaktiiviset: Andorra · Bosnia ja Hertsegovina · Bulgaria · Marokko · Moldova · Monaco · Pohjois-Makedonia · Romania · Slovakia · Turkki · Unkari · Valko-Venäjä · Venäjä
Entiset: Jugoslavia · Serbia ja Montenegro
Epäonnistuneet yritykset: Kazakstan · Kosovo · Libanon  · Liechtenstein · Neuvostoliitto · Qatar · Tunisia
Kilpailut vuosittain
| --- | --- |
1950-luku: 1956 · 1957 · 1958 · 1959
1960-luku: 1960 · 1961 · 1962 · 1963 · 1964 · 1965 · 1966 · 1967 · 1968 · 1969
1970-luku: 1970 · 1971 · 1972 · 1973 · 1974 · 1975 · 1976 · 1977 · 1978 · 1979
1980-luku: 1980 · 1981 · 1982 · 1983 · 1984 · 1985 · 1986 · 1987 · 1988 · 1989
1990-luku: 1990 · 1991 · 1992 · 1993 · 1994 · 1995 · 1996 · 1997 · 1998 · 1999
2000-luku: 2000 · 2001 · 2002 · 2003 · 2004 · 2005 · 2006 · 2007 · 2008 · 2009
2010-luku: 2010 · 2011 · 2012 · 2013 · 2014 · 2015 · 2016 · 2017 · 2018 · 2019
2020-luku: 2020 · 2021 · 2022 · 2023 · 2024 · 2025
Yliviivattu vuosiluku tarkoittaa, että kilpailua ei järjestetty kyseisenä vuonna.
Isäntäkaupungit
| --- | --- |
1950–: Lugano · Frankfurt · Hilversum · Cannes
1960–: Lontoo · Cannes · Luxemburg · Lontoo · Kööpenhamina · Napoli · Luxemburg · Wien · Lontoo · Madrid
1970–: Amsterdam · Dublin · Edinburgh · Luxemburg · Brighton · Tukholma · Haag · Lontoo · Pariisi · Jerusalem
1980–: Haag · Dublin · Harrogate · München · Luxemburg · Göteborg · Bergen · Bryssel · Dublin · Lausanne
1990–: Zagreb · Rooma · Malmö · Millstreet · Dublin · Dublin · Oslo · Dublin · Birmingham · Jerusalem
2000–: Tukholma · Kööpenhamina · Tallinna · Riika · Istanbul · Kiova · Ateena · Helsinki ·  Belgrad · Moskova
2010–: Oslo · Düsseldorf · Baku · Malmö · Kööpenhamina · Wien · Tukholma · Kiova · Lissabon · Tel Aviv
2020–: Rotterdam · Rotterdam · Torino · Liverpool · Malmö · Basel
Yliviivattu kaupunki tarkoittaa, että kilpailua ei järjestetty kyseisenä vuonna.
Intiantiikeri

| Intiantiikeri |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Kissaeläimet Felidae
Suku::  Suurkissat Panthera
Laji::  Tiikeri tigris
Alalaji::  tigris
Kolmiosainen nimi
 Panthera tigris tigris  (Linnaeus, 1758) 
 Intiantiikerin levinneisyys.
Katso myös
   Intiantiikeri Wikispeciesissä   Intiantiikeri Commonsissa 
Infobox OKNimi-testi OKIUCN-testi OK: 
Intiantiikeri eli bengalintiikeri (Panthera tigris tigris) on tiikerin (Panthera tigris) alalaji vanhan luokittelun mukaan.
Levinneisyys ja lukumäärä

Intiantiikeriä esiintyy nykyisin Intiassa, Bangladeshissa, Bhutanissa ja Nepalissa. Kiinasta ja Pakistanista se on kadonnut. Intiassa sitä tavataan useilla seuduilla ympäri maata niin suojelualueilla kuin niiden ulkopuolellakin.
Vuonna 2010 intiantiikereitä oli jäljellä 2 400 yksilöä, joista Intiassa 1 700, Bangladeshissa 440, Nepalissa 200 ja Bhutanissa 75. Alalaji on erittäin uhanalainen.
Koko ja piirteet

Intiantiikeri on suurikokoinen tiikeri, jolla on vahva eturuumis ja raajat. Uroksen ruumis on pituudeltaan 173–221 senttimetriä ja naaraan 157–175 senttimetriä. Häntä on noin metrin pituinen. Säkäkorkeus on 90–110 senttimetriä. Urokset painavat 175–260 kilogrammaa ja naaraat 100–160 kilogrammaa.
Intiantiikerin turkki on lyhyt ja kiiltävä. Turkin pohjaväri on oranssi tai vaaleanruskea, ja raidat ovat mustat, usein kaksinkertaiset. Vatsassa, hännän alapinnassa ja jalkojen sisäpinnoissa on valkoista. Joillakin yksilöillä on niin leveät raidat, että tiikeri vaikuttaa lähes mustalta. Täysin mustia eli melanistisia intiantiikereitä ei kuitenkaan tunneta. Jotkin yksilöt ovat punertavia. Valkoinen ja vaaleanruskeanraidallinen värimuoto (rewantiikeri) on hyvin harvinainen.
Korvat ovat pienet ja pyöreät. Silmien ympärillä, poskissa ja korvien takana on valkoista. Kuono on vaaleanpunainen. Viikset ovat pitkät. Uroksella on kaularöyhelö.
Lisääntyminen

Intiantiikeri lisääntyy vuoden ympäri, mutta eniten poikasia syntyy joulukuussa ja huhtikuussa. Naaraan tiineys kestää 93–106 päivää. Poikasia syntyy yhdestä neljään. Poikaset syntyvät korkeaan ruohikkoon, pensaikkoon tai luolaan. Ne itsenäistyvät 2–3 vuoden ikäisinä. Intiantiikeri elää luonnossa keskimäärin 15-vuotiaaksi, vankeudessa 20-vuotiaaksi.
Elintavat

Intiantiikerit elävät trooppisissa ja subtrooppisissa kosteissa ja kuivissa mietsissä, mangrovemetsissä, subtrooppisissa ja lauhkeissa ylänkömetsissä ja alluviaaliruohomailla.
Intiantiikeri saalistaa öisin, enimmäkseen sambarhirviä, mutta myös muita pieniä sorkkaeläimiä ja kaloja. Joskus se saalistaa myös suurempia eläimiä, kuten sarvikuonoja, norsunpoikasia ja gaureja. Ihmisiä intiantiikeri voi saalistaa silloin, kun muuta saalista ei löydy, tai kun yksilö on vanha tai vammautunut. Intiantiikeri vaanii saalistaan korkeassa ruohikossa tai aluskasvillisuudessa ja iskee kiinni sen kurkkuun.
Aiheesta muualla

ITIS: Panthera tigris tigris (englanniksi)
Pherobase: Semiochemicals of Panthera tigris tigris, the Bengal tiger (englanniksi)
Tiikerin alalajit
balintiikeri¹
bengalintiikeri
indokiinantiikeri
jaavantiikeri¹
kaspiantiikeri¹
kiinantiikeri
malakantiikeri
siperiantiikeri
sumatrantiikeri
¹ kuollut sukupuuttoon
| --- | --- |
Taksonitunnisteet:  Wikidata: Q80952  Wikispecies: Panthera tigris tigris  CoL: BNSBB  EoL: 1240403  GBIF: 7059276  iNaturalist: 130793  ITIS: 183806  IUCN: 136899  MSW: 14000260  NCBI: 74535  Observation.org: 156820
Criminal Minds – FBI-tutkijat

| Criminal Minds – FBI-tutkijat> Criminal Minds |
| --- | --- |

 Criminal Minds dvd-boxi.
Tyyli:  Draama, trilleri
Kestoaika:  n. 45 minuuttia
Luoja(t):  Jeff Davis
Pääosissa:   Paget Brewster  Thomas Gibson  A. J. Cook  Shemar Moore  Jennifer Love Hewitt  Matthew Gray Gubler  Joe Mantegna  Kirsten Vangsness 
Alkuperämaa:   Yhdysvallat
Alkuperäiskieli:  englanti
Verkko:    CBS   Nelonen   FOX 
Esitetty:   22. syyskuuta, 2005 –  19. helmikuuta, 2020
Ikäraja:  K-16
Sisältömerkintä:   
Aiheesta muualla
IMDb 
Criminal Minds – FBI-tutkijat on yhdysvaltalainen rikosdraama, joka esitettiin CBS-kanavalla ensi kertaa 22. syyskuuta 2005. Suomessa sarjaa esittää Nelonen ja FOX. Sarja kertoo FBI:n rikollisten profilointiin erikoistuneesta ryhmästä nimeltä BAU (Behavioral Analysis Unit), joka rikoksia analysoimalla pyrkii saamaan tietoa rikoksen tekijästä. Sarjan ikäraja oli Suomessa 15 vuotta. Vuonna 2012 sarjan ikärajaksi tuli 16 vuotta.
Yhdysvalloissa sarjaa on esitetty 15 tuotantokauden ajan. Sarjan viimeinen jakso esitettiin 19. helmikuuta 2020.
Synopsis

Criminal Minds on trilleri profiloijien erikoisyksiköstä, joka analysoi äärimmäisen kieroutuneiden sarjamurhaajien psyykeä ja yrittää ennakoida heidän seuraavat iskunsa.
Kun rikostutkimukset ovat täysin umpikujassa, FBI turvautuu Quanticossa sijaitsevaan käyttäytymisanalyysiyksikköön. Yleensä rikostutkinta keskittyy todisteiden tutkimiseen, mutta tämä yksikkö tutkii rikoksen tekijän käyttäytymistä ja karsii sen perusteella rikoksesta epäiltyjen listaa. Profiloijat yrittävät ymmärtää rikoksen tekijän mielenliikkeitä – eivät tutkimalla todistusaineistoa laboratoriossa, vaan perehtymällä tekijän käytökseen niin rikospaikoilla kuin asuinympäristössä tai työpaikalla.
Tausta

Sarja keskittyi kahden ensimmäisen tuotantokauden ajan Jason Gideoniin (Mandy Patinkin) ja Aaron "Hotch" Hotchneriin (Thomas Gibson) sekä heidän tiimiinsä. Gideon kuitenkin poistui sarjasta toisen tuotantokauden jälkeen, ja hänen tilalleen tuli David Rossi (Joe Mantegna). Muut tiimin jäsenet ovat tohtori Spencer Reid (Matthew Gray Gubler), Derek Morgan (Shemar Moore), Jennifer "JJ" Jareau (A. J. Cook), Penelope Garcia (Kirsten Vangsness) ja Emily Prentiss (Paget Brewster), joista viimeisin tuli sarjaan toisen tuotantokauden alussa Elle Greenawayn (Lola Glaudini) poistuessa sarjasta.
Sarjan päähenkilöt > Nykyiset

Emily Prentiss (Paget Brewster) toimii yksikössä Hotchin seuraajana. Hän osaa sujuvasti monia kieliä, kuten arabiaa ja venäjää ja omistaa mustan, Sergio-nimisen kissan. Prentiss teki 15-vuotiaana abortin. Sarjan kuudennella kaudella saadaan selville, että hän oli toiminut vakoilijana tekemässä profiilia IRAn terroristista, Ian Doylestä, esittäen tämän rakastajatarta. Tällöin hän käytti salanimeä Lauren Reunolds. Hän sai selville että Doylella oli poika, Declan. Tietäen, että Interpol tekisi mitä tahansa saadakseen Ian Doylen, Prentiss lavasti Declanin ja tämän hoitajan kuoleman. Sitten hän lavasti myös auto-onnettomuuden, jossa hän "kuoli". Interpol vangitsi Doylen pohjoiskorealaiseen vankilaan, josta tämä pakeni ja sai tietää Laurenin, eli Emilyn, olevan elossa. Hän kidnappasi Prentissin, joka kertoi taistelun keskellä että Declan oli yhä elossa. Doyle puukotti häntä ja pakeni juuri kun FBI pääsi rakennukseen. Prentiss sai hengenvaarallisia vammoja, mutta selvisi. Pysyäkseen turvassa Doylelta hän, Hotch ja JJ kertoivat hänen kuolleen vammoihinsa. Seitsemännellä kaudella Prentiss palaa; Morgan ja Garcia olivat jäljittäneet Doylen ja Declanin. Napattuaan Doylen he huomasivat Declanin siepatuksi, jolloin Prentissin täytyi tulla takaisin auttamaan etsinnöissä.
Jennifer ”JJ” Jareau (A. J. Cook) on tiimin yhteyshenkilö mediaan ja paikallisiin poliiseihin. Hän pitää tapausten tiedotustilaisuudet ja päättää, mitkä jutut BAU ottaa. Hänellä ja Will LaMontagnella on yhteinen lapsi, Henry. Hän poistui kuudennella tuotantokaudella pois sarjasta, joutuessaan vaihtamaan työtä. Hän palaa kuitenkin takaisin sarjaan seitsemännellä tuotantokaudella. Jareau toimi poissa ollessaan erilaisissa peitetehtävissä. Tämän seurauksena hän joutuu kaudella 9 profilointiryhmään palatessaan kidnapatuksi.
David Rossi (Joe Mantegna) on yksi merkittävimpiä henkilöitä koko BAU:n syntyhistoriassa. Hän oli jo siirtynyt työstään eläkkeelle 42-vuotiaana kirjoittamaan kirjoja ja luennoimaan, mutta palasi töihin selvittämättömän rikoksen vuoksi vuonna 2007, oltuaan kymmenen vuotta eläkkeellä. Hän on ollut useita kertoja naimisissa, ja tunnetaan kirjojensa myötä myös julkisuudessa. Hänellä on tytär ja lapsenlapsi.
Tri. Spencer Reid (Matthew Gray Gubler) on nero, joka valmistui lukiosta 12-vuotiaana. Hänellä on tohtorinarvo matematiikasta, kemiasta ja insinööritaidosta, ja on sekä psykologian että kirjallisuuden kandidaatti. Reid oli vain 21-vuotias saadessaan paikan BAU:ssa. Hän on sosiaalisesti lahjaton, ja omaa uskomattoman määrän tietoa. Hänen äidillään on skitsofrenia. Reid oli todella läheinen Gideonin kanssa ja tämän kuolema järkytti häntä syvästi. Reidin älykkyysosamäärä on 187.
Penelope Garcia (Kirsten Vangsness) on BAU:n tietokoneteknikko, sekä tietokonenero. Hän löytää tietokoneensa avulla tiedon kuin tiedon, ja saattaa käyttää jopa viruksia hyväkseen. Garcia vastaa myös audio- ja videotiedostojen korjaamisesta. Hän on sukunimestään huolimatta kaukasialainen: hänellä on isäpuolensa sukunimi. Garcialla on läheiset välit Morganiin. Garcia oli ennen profilointiryhmään liittymistä tietokonehakkeri.
Sarjan päähenkilöt > Poistuneet

Jason Gideon (Mandy Patinkin) oli yksi maan huippuprofiloijista. Hän oli eronnut, ja hänellä oli yksi lapsi, Stephen. Gideon palaa ensimmäisen kauden avausjaksossa yksikköön, josta hän oli siirtynyt ennen sarjan alkua luennoimaan traumaperäinen stressihäiriön vuoksi. Gideon jätti BAU:n tuntemattomasta syystä toisen tuotantokauden jälkeen. Kaudella kymmenen profilointiryhmä lähtee tutkimaan Gideonin murhaa.
Elle Greenaway (Lola Glaudini) on erikoistunut seksuaalirikollisten käytöksen tulkintaan. Elle siirtyi Gideonin yksikköön Seattlesta sarjan alussa. Hän puhuu sujuvasti espanjaa, ja hänen äitinsä on kuubalainen. Ellen isä oli poliisi, joka menehtyi työtehtävässä Ellen ollessa lapsi. Jouduttuaan itse ammutuksi Ellen käytös muuttuu. Hän ampuu useista raiskauksista epäillyn miehen, ja eroaa työstään pian tämän jälkeen toisen tuotantokauden alussa.
Ashley Seaver (Rachel Nichols) oli tiimin jäsen kuudennella kaudella. Hänen isänsä on kuuluisa sarjamurhaaja. Vaikka Seaver saa häneltä kirjeitä hän ei lue niitä, mutta säilyttää ne silti. Seaver siirtyy toiseen yksikköön ennen seuraavan kauden alkua.
Alex Blake (Jeanne Tripplehorn) oli yksikössä kausilla 8 ja 9.
Aaron ”Hotch” Hotchner (Thomas Gibson) oli BAU:n ja ryhmän johtaja. Hän on eronnut vaimostaan Haleysta, jonka kanssa hänellä on poika nimeltä Jack. Hotchnerin tasapainottelu perhe-elämän ja aikaa vievän työn välillä on ollut sarjan toistuvia teemoja. Hän työskenteli ennen lakimiehenä, mutta halusi työn, jossa hän voi vaikuttaa rikoksiin ennen, kuin ne ilmestyvät hänen työpöydälleen. Ennen BAU:ta Hotchner työskenteli FBI:n Seattlen yksikössä kaksi vuotta.
Derek Morgan (Shemar Moore) on Chicagossa varttunut, poliisina ja pommiyksikössä työskennellyt BAU:n jäsen. Hänellä on musta vyö judossa, ja hän opettaa itsepuolustusta FBI:ssa. Morganin isä kuoli pojan ollessa lapsi, ja Morganista kasvoi ongelmanuori. Morganilla on nuorisorikosrekisteri, ja hän on seksuaalisen hyväksikäytön uhri.
Kate Callahan (Jennifer Love Hewitt) on aiemmin seksuaalirikosten tutkintaan ja niihin liittyvien rikollisten kiinniottamisessa työskennellyt henkilö, joka saapuu sarjaan kaudella 10. Hänen sisarensa ja lankonsa kuolivat syyskuun 11. päivän terroriteoissa, jonka takia hänen nuori siskontyttönsä Meg tuli hänen huollettavakseen. Kate rakastaa Megiä ja kaudella 10 hän alkaa odottaa lasta aviomiehensä kanssa. Kauden 10 lopussa hän kuitenkin jättää eroanomuksen Hotchille saadakseen olla tulevan lapsensa kanssa.
Spin-off

Sarjaan on luotu spin-off Criminal Minds: Epäilyksen alla, jonka esittäminen alkoi helmikuussa 2011. CBS hyllytti sarjan 17. toukokuuta 2011. Sarjan hahmot esiteltiin Criminal Minds -sarjassa huhtikuussa 2010. Sarjan pääosassa, Sam Cooperina, nähdään Oscar-palkittu Forest Whitaker. Spin-offin muissa osissa ovat Janeane Garofalo, Beau Garrett, Michael Kelly, Matt Ryan ja Richard Schiff sekä alkuperäisen Criminal Mindsin Kirsten Vangness.
Redrum

Redrum, Casagrande & Rintala (2003)
Redrum, Casagrande & Rintala (2003)
Redrum on suomalaisen arkkitehti- ja taiteilijaparin Casagrande & Rintalan arkkitehtoninen installaatio Anchoragen kaupungin keskustassa Alaskassa vuonna 2003. Teoksen on tilannut Alaska Design Forum.  Työssä rautateitse kuljetettavista vanhoista öljytankeista on muotoiltu rakennus, jonka lattiana on kerros osterin kuoria. Teos on maalattu kirkkaan punaiseksi sisältä.
Teoksen nimi Redrum tulee sanasta murder, joka on kirjoitettu takaperin kuten elokuvassa The Shining – Hohto. Työ käsittelee öljyn, sodan ja ympäristötuhojen välistä yhteyttä.
Aiheesta muualla

Redrum 2/2003. Architizer. Viitattu 14.3.2010. (englanniksi)
Schmalkaldenin sota

Schmalkaldenin sota käytiin 1546–1555 keisari Kaarle V:n ja Saksan protestanttisten ruhtinaiden muodostaman Schmalkaldenin liiton välillä. Sota päättyi Augsburgin valtiopäivillä 1555 solmittuun Augsburgin uskonrauhaan. Schmalkaldenin sota lasketaan yhdeksi varsinaisista uskonsodista, muut olivat Ranskan hugenottisodat, Alankomaiden vapaussota ja kolmikymmenvuotinen sota Saksassa.
Tausta

Schmalkaldenin liitto oli perustettu jo vuonna 1531, mutta suora sotilaallinen yhteenotto keisari Kaarle V:n ja liiton välillä vältettiin aina vuoteen 1546 asti. Aikaisemmin italialaissodat ja turkkilaiset olivat Kaarlen suurimmat uhkakuvat, mutta kun 1544 solmittiin Crépyn sopimus Ranskan kuningas Frans I:n kanssa, vapautuivat Kaarlen voimavarat Schmalkaldenin liittoa vastaan. Sopimus myös purki aikaisemman Ranskan ja protestanttien välisen liiton. Myös välirauha turkkilaisten kanssa solmittiin. Lisäksi Kaarlen onnistui solmia salainen liittosopimus protestanttisen Saksin herttua Moritsin kanssa.
Sotatoimet

Sotatoimet alkoivat kesällä 1546, kun Schmalkaldenin liiton armeija operoi Etelä-Saksassa. Syksyyn mennessä keisari kokosi oman armeijansa ja kohtasi liiton armeijan Ingolstadtissa.
Kun liiton armeija operoi etelässä, Morits otti tilaisuudesta vaarin ja hyökkäsi serkkunsa Saksin vaaliruhtinas Juhana Fredrikin maihin. Yllätetty vaaliruhtinas marssi johtamansa liiton armeijan kanssa pohjoiseen lyödäkseen Moritsin ja vallatakseen maansa takaisin. Kaarle V seurasi perässä oman keisarillisen armeijansa kanssa. Keisarin armeija vahvistui nopeasti: ensiksi keisarin veljen arkkiherttua Ferdinandin armeijalla, ja myöhemmin vielä Moritsin armeijalla. Keisari löi liiton armeijan täydellisesti Mühlbergin taistelussa 24. huhtikuuta 1547. Juhana Fredrik jäi vangiksi ja Morits sai tavoittelemansa vaaliruhtinaan arvon ja Juhana Fredrikin maat.
Vaikka Schmalkaldenin liiton armeija olikin murskattu, Kaarle ei saavuttanut lopullista voittoa protestanteista. Protestantit jatkoivat vastarintaa ja Kaarlella ei ollut sotilaallista voimaa tai poliittisia mahdollisuuksia vallata jokaista protestanttien tukikohtaa Saksassa. Augsburgin valtiopäivillä 1548 Kaarle V antoi Augsburgin välituomion kompromissiratkaisuksi. Protestantit eivät osanneet päättää esityksen hyväksymisestä tai hylkäämisestä ja 1552 Morits vaihtoi puolta aloittaessaan Ranskan kuningas Henrik II:n kanssa sodan keisaria vastaan. Keisarin oli 1552 suostuttava Passaun välirauhaan, mutta lopullinen ratkaisu saatiin vasta Augsburgissa 1555.
Rauha

Augsburgin uskonrauhassa 1555 päätettiin periaatteeksi "Cuius regio, eius religio", "kenen maa, sen uskonto" ja protestantit saivat siten pitää asemansa. Reformoitujen asemaa ei käsitelty, ja protestanteiksi kääntyneet saivat pitää katoliselta kirkolta läänityksinä saamansa maat. Asiaa puitiin eteenpäin kolmikymmenvuotisessa sodassa.
Aiheesta muualla

Kuvia tai muita tiedostoja aiheesta Schmalkaldenin sota Wikimedia Commonsissa
Saksin herttua Morits.
Winx-klubi

| Winx-klubi> Winx Club |
| --- | --- |

 Sarjan logo
Tyyli:  piirrossarja
Kestoaika:  22 min
Luoja(t):  Iginio Straffi
Pääosissa:  Letizia Ciampa Perla Liberatori Ilaria Latini Gemma Donati Domitilla D'Amico Laura Lenghi (Muut ääninäyttelijät on Luettelo Winx-klubi-hahmoista artikkelissa.)
Alkuperämaa:   Italia  Yhdysvallat
Alkuperäiskieli:  italia englanti
Verkko:   Rai 2  Rai Gulp  Rai Yoyo  Nickelodeon  MTV3  MTV Sub. MTV Juniori  Nickelodeon
Esitetty:  28. tammikuuta 2004 –  jatkuu
Jaksoja:  208 (luettelo jaksoista)
Aiheesta muualla
IMDb 
Winx-klubi (engl. Winx Club) on Iginio Straffin luoma italialais-yhdysvaltalainen animaatiosarja, jota on julkaistu televisiosarjana ja sarjakuvana. Ohjelman tuotantoyhtiöinä toimivat Rainbow S.r.l. ja Nickelodeon Animation Studios. Siitä on myös tehty kolme 3D-elokuvaa sekä useita teatteriesityksiä. Winx-klubi kertoo nuorista keijutytöistä, jotka käyvät maagisessa ulottuvuudessa keijukoulu Alfeaa. Tuotantokausien aikana he seikkailevat myös fiktiivisessä Maassa. Suomessa Winx-klubia esittävät C More Juniori ja MTV3. Winx-klubin ensimmäinen 3D-elokuva Winx – salaisuuksien linna tuli ensi-iltaan Suomessa 16. huhtikuuta 2010. Sarjasta on esitetty tunnin pituisia spesiaalijaksoja vuodesta 2011 Nickelodeon-kanavalla Amerikassa sekä C More  Juniori-kanavalla Suomessa kesällä 2013.
Vauhdikas animaatiosarja kertoo teini-ikäisistä keijuista, jotka puolustavat hyvää energiaansa noitien pahaa voimaa vastaan. Pirteät, vahvat ja muotitietoiset keijutytöt seikkailevat kaikkialla universumissa, saavat uusia upeita transformaatioita ja kohtaavat erilaisia vihollisia. Lisäksi he saavat oppeja yliluonnollisille voimilleen alan parhailta kouluttajilta Alfean keijukoulussa. Samaan aikaan komeat ja mukavat spesialistit opiskelevat miekkasankareiksi Punalähteen poikakoulussa, kun taas noidat kouluttautuvat Pilvitornin noitakoulussa omiin jäyniinsä.
Sarjasta on tehty myös vanhemmille katsojille suunnattu näytelty versio Fate: The Winx Saga, joka julkaistiin Netflixiin tammikuussa 2021.
Tarina

Winx-klubista on julkaistu yhteensä kahdeksan tuotantokautta. Winx-klubin tekijät kertoivat vuonna 2012 ensi-iltaan tulleen Winx Club: Magical Adventure -elokuvan haastattelussa, että kaksi seuraavaa kautta on tekeillä.
Tarina > Kausi 1

16-vuotias Bloom elää tavallista teinitytön elämää vanhempiensa sekä lemmikkikaninsa, Kikon kanssa Gardenian kaupungissa, autuaan tietämättömänä taikavoimistaan. Hän näkee sattumalta keijun taistelemassa keltaista Knut-peikkoa vastaan puistossa. Pelko saa Bloomin voimat 'aktivoitumaan', ja hän auttaa keijua voittamaan peikon. Hän ystävystyy Solarian prinsessa Stella -keijun kanssa, ja hän huomaa Bloomin taikavoimat kertoen tämän olevan keiju. Bloom matkustaa Stellan kannustamana Alfeaan, keijujen kouluun, jossa hän ystävystyy vielä muiden keijujen Floran, Musan ja Tecnan kanssa. He luovat ryhmän jonka nimeksi valitaan Winx. Bloom tapaa myös komean Brandonin, joka myöhemmiin osoitautuu olevan oikeasti Eraklyonin prinssi ja tuleva hallitsija, Sky. Taikaulottuvuuden Magix-kaupungissa Bloom kohtaa ilkeät Trix-noidat (Icyn, Darcyn ja Stormyn) jotka käyvät Pilvitornin noitakoulua. Heistä ja Winxeistä tulee arkkivihollisia, kun nämä pakkomielteisesti etsivät lohikäärmetulta, mahtavinta taikavoimaa jolla he pystyivät tuhoamaan koko Magixin. He ensin luulevat tulen olevan Stellan kantamassa Solarian sormuksessa, mutta lohikäärmetulen todellinen kantaja on Bloom. Trixit varastavat Bloomilta tämän taikavoiman, ja kertovat tämän traagisen menneisyyden; hän on kadonneen Dominon valtakunnan prinsessa ja ainoa selviytyjä. Bloom päättää ystävineen matkata Dominon valtakuntaan löytämään keinoa palauttaa lohikäärmetuli takaisin Bloomille. Sillä välin Trixit ovat kooneet pimeyden armeijan, jolla he aikovat tuhota Magixin mahtavat koulut. Alfean rehtori Faragondan, sekä aavemaisen Daphne-siskon avulla Bloom tajuaa ettei lohikäärmeen tulta ole häneltä koskaan varastettu, ja hän pystyy kukistamaan pahat noidat.
Tarina > Kausi 2

Tämän kauden voimamuoto on Charmix.
Keijuille katkerat ja häviön kokeneet Trixit ovat lähetetty Valokivelle, jossa on tarkoitus puhdistaa mieli ja muuttaa pahat olennot hyviksi. Winxit löytävät Alfean kulmilta tummaihoisen keijun, joka tulee metsästä puolipyörryksissä ja kyyneleet silmistä valuen. Hän on Layla, joka yritti pelastaa metsissä asustelevat pikkukeijut, pixiet, lordi Darkarin kynsistä. Samaan aikaan itse lordi Darkar ilmaantuu Valokivell, vapauttaen Trixit ja antaen heille Gloomix-voimat. Darkar on pimeyden feeniksolento, jonka tarkoituksena on saada käsiinsä Codex-nimisen portaaliavaimen kaikki palaset, jotka sijaitseva Alfeassa, Punalähteellä, Pilvitornissa ja Pixiekylässä. Darkarin tavoitteena on päästä Codexin avulla Relixin valtakuntaan ja saamaan haltuunsa täydet pimeyden voimat ja näin päästä hallitsemaan koko Taikauniversumia. Winxit auttavat Laylaa ja pelastavat yhteisvoimin pixiet Darkarin linnoituksesta ja liittoutuvat näiden kanssa. Winxit saavuttavat myös uuden voimamuodon Charmixin, jonka saadakseen keijun täytyy kohdata pelkonsa tai tehdä rohkea teko. Koko kauden ajan Winxit ja spesialistit yrittävät estää Darkaria saamasta Codexin palasia käsiinsä. Darkar myös langettaa pimeän loitsun Bloomin ylle muuttaakseen Lohikäärmetulen pimeäksi voimaksi.